Naša zn.: 12-09/546/DG.2/5/Gr-2                                   		Bratislava  4. marca 2009

R o z h o d n u t i e

Mestská časť Bratislava-Petržalka ako príslušný špeciálny stavebný úrad pre miestne komunikácie III., IV. triedy a účelové komunikácie (ďalej len špeciálny stavebný úrad) podľa
§ 3a  ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 120 ods. 1) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 písm. b) Štatútu hlavného mesta SR Bratislavy, podľa § 66 stavebného zákona, § 46 zákona č. 71/1967 Zb. o správnom konaní (správny poriadok) v znení neskorších predpisov, na základe žiadosti zo dňa 5.12.2008, stavebníka, REDING a.s., Račianska 153/A, 831 54 Bratislava 34,
IČO 35 718 625  a stavebného konania
                                                                                              
                                                              p o v o ľ u j e

stavbu:  	„2. - 5. stavba, centrum Gercenova“, 5. stavba,
                  	objekty:  SO 02 Parkoviská, komunikácie a spevnené plochy
                                        SO 13-4 Parkoviská a spevnené plochy,

na pozemkoch parc.č.  4710/2, 4713, 4710/8, 4710/10, 4710/27, 4710/17, 4710/35, 4710/37, katastrálne územie Petržalka.  
Bývalý Okresný úrad Bratislava V, odbor životného prostredia vydal na stavbu rozhodnutie o umiestnení stavby č. ÚPOP 2414-FV1/00-Re-59 zo dňa 20.11.2000. Mestská časť Bratislava-Petržalka, ako príslušný stavebný úrad pre územné rozhodovanie vydal
na stavbu zmenu územného rozhodnutia č. UKSP 11290-TX1/2007-Kb-41 zo dňa 22.11.2007 a  dňa 22.2.2008 súhlasné záväzné stanovisko č. UKSP 1937-TX1/2008-Kb zo dňa 22.2.2008.  
Predmetom inžinierskej stavby je dopravné pripojenie novostavby polyfunkčného bytového domu na sieť miestnych komunikácii a dopravné vybavenie k bytovému domu.
Za tým účelom bude vybudovaný vjazd do podzemnej garáže z existujúcej účelovej komunikácie z Röngenovej ul., umiestnenej vo vnútrobloku na severozápadnej strane polyfunkčného domu, dobudované parkovisko na Röntgenovej ul. (miestna komunikácia III.tr.) - 8 parkovacích stojísk na severovýchodnej strane polyfunkčného domu  a komunikácie pre peších po obvode domu. Ďalej bude  vybudované parkovisko vo vnútrobloku
- 6 parkovacích stojísk, vedľa administratívnej budovy mestskej organizácie GIB a zrekonštruovaná priľahlá spevnená plocha.

Na uskutočnenie stavby sa určujú tieto záväzné podmienky:

1.	Stavbu realizovať podľa projektovej dokumentácie overenej v stavebnom konaní, ktorú vypracoval Ing. Dr. Milan Skýva, február 2008. Prípadné zmeny nesmú byť realizované bez predchádzajúceho povolenia  stavebného úradu.
2.	Stavbu nesmie stavebník začať realizovať, pokiaľ stavebné povolenie nenadobudne právoplatnosť,   § 52 zákona č. 71/1967 Zb. o správnom konaní.
3.	Stavebník je povinný oznámiť stavebnému úradu do 15 dní po ukončení výberového konania zhotoviteľa stavby oprávneného realizovať pozemné komunikácie a preukázať jeho odbornú spôsobilosť.
4.	Stavebník je povinný oznámiť špeciálnemu stavebnému úradu začatie stavby najneskôr  do 5 dní odo dňa začatia prác.
5.	Stavebné povolenie stráca platnosť, ak sa stavba nezačne do 2 (dvoch) rokov odo dňa nadobudnutia právoplatnosti tohto stavebného povolenia.
6.	Stavebník zabezpečí vytýčenie priestorovej polohy stavby organizáciou k  tomu          oprávnenou.
7.	Stavebník je povinný na viditeľnom mieste stavbu označiť údajmi, kto a kedy stavbu povolil, stavebníka (obchodné meno a sídlo), termín začatia a termín ukončenia stavby.
8.	Stavebník je povinný pred začatím stavby požiadať majiteľov podzemných inžinierskych 
sietí o ich presné vytýčenie a počas výstavby dodržiavať ich ochranné pásma v zmysle príslušných predpisov a noriem. 
9.	Stavba bude dokončená najneskôr do  30.3.2010. 
10.	Pri realizácii stavby sa musia dodržiavať predpisy týkajúce sa bezpečnosti práce a technických zariadení a musí sa dbať na ochranu zdravia pri práci na stavenisku.
11.	Stavebník je povinný výkopové práce v ochrannom pásme vedení vykonávať ručne, bez používania strojných mechanizmov. Zemnými prácami odkryté vedenia je stavebník povinný riadne zaistiť proti poškodeniu, a  tým zabezpečiť ich plynulú  prevádzkyschopnosť.
12.	Stavebník je povinný udržiavať čistotu a poriadok na stavenisku.
13.	Stavebník je povinný počas výstavby udržiavať čistotu na stavbou znečisťovaných komunikáciách a verejných priestranstvách, v suchom a veternom počasí zabezpečiť  ich kropenie a dbať o pravidelné čistenie vozidiel pri výjazde zo stavby.
14.	Stavebník je povinný výstavbu zabezpečiť bez porušenia plynulosti a bezpečnosti cestnej a pešej premávky.
15.	Stavebník je povinný novovybudované vjazdy napojiť na niveletu existujúcich komunikácií tak, aby bol zabezpečený dobrý odtok povrchových vôd, aby v mieste napojenia nestála voda.
16.	Stavebník je povinný rešpektovať ustanovenia zákona č. 543/2002 Z.z. o ochrane prírody a krajiny v znení neskorších predpisov.
17.	Stavebník je povinný počas realizácie a počas vlastnej prevádzky rešpektovať všeobecné záväzné nariadenie č. 8/1993 o starostlivosti o verejnú zeleň na území hlavného mesta SR Bratislavy.
18.	Stavebník je povinný dodržiavať pri výstavbe všeobecné záväzné nariadenie Mestskej časti Bratislava – Petržalka č.1/2001 o dodržiavaní čistoty a poriadku na území mestskej časti Bratislava - Petržalka.
19.	Stavebník je povinný pri realizácii stavby maximálne obmedziť znečisťovanie ovzdušia sekundárnou prašnosťou, vznikajúcou pri stavebných prácach a preprave materiálu, zabezpečiť opatrenia na obmedzenie prašných emisii použitím technicky dostupných prostriedkov a zariadenia v ktorých sa manipuluje s prašnými látkami zakapotovať.
20.	Stavebník je povinný uhradiť všetky prípadné škody spôsobené na cudzích objektoch a zariadeniach pri realizácii stavby.
21.	Stavebník je povinný na chodníkoch v mieste priechodov pre peších vybudovať bezbariérové úpravy v súlade s prílohou vyhlášky č. 532/2002 Z.z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie.
22.	Stavebník je povinný dodržiavať podmienky nájomnej zmluvy č. 08-83-1120-08-00
zo dňa 2.12.2008 uzavretej medzi stavebníkom a Hlavným mestom SR Bratislavou.
23.	Stavebník je povinný dodržiavať podmienky stanoviska Magistrátu hl.mesta SR Bratislava č. MAGS-RS4-34282/07-500151/Há-78 zo dňa 20.11.2007.
24. Stavebník je povinný dodržiavať podmienky stanoviska Obvodného úradu životného
       prostredia, odbor odpad. hospodárstva č. ZPH/2007/06553/V/GRE zo dňa 24.7.2007
       a to najmä:
-	stavebník je povinný odovzdávať odpady na zhodnotenie resp. zneškodnenie len fyzickým a právnickým osobám, ktoré sú na túto činnosť oprávnené
-	stavebníkovi sa nepovoľuje odpad skladovať, tento sa musí hneď po vytvorení odviesť k oprávnenému odberateľovi 
-	stavebník bude odpady zhromažďovať podľa druhov odpadov a zabezpečí ich
pred znehodnotením, odcudzením, alebo iným nežiaducim účinkom
-	stavebník je povinný zabezpečiť zneškodňovanie stavebných odpadov, ak nie je možné alebo účelné zabezpečiť ich zhodnotenie, prostredníctvom osoby oprávnenej nakladať s odpadmi
-	vzhľadom na to, že celkové množstvo odpadov z uskutočnených stavebných prác presiahne súhrnné množstvo 200 ton za rok, je stavebník povinný zabezpečiť ich materiálové zhodnotenie
-	stavebník bude viesť a uchovávať evidenciu o druhoch a množstve odpadov, o ich zhodnotení a zneškodnení
-	držiteľ odpadov predloží hlásenie o vzniku a nakladaní s odpadom ( § 10 vyhláška MŽP SR č. 283/2001) ak ročne nakladá s viac ako jednou tonou ostatných odpadov v termíne do 31.januára nasledujúceho kalendárneho roka.
-	stavebník  najneskôr v termíne do kolaudácie stavby, predloží Obvodnému úradu životného prostredia, orgán odpadového hospodárstva doklady, preukazujúce zhodnotenie resp. zneškodnenie odpadov zo stavby oprávnenou osobou.
24.	Stavebník je povinný po ukončení stavebných prác vyčistiť priľahlé uličné vpusty.
25.	Stavebník predloží pred kolaudáciou stavby doklad o zhodnotení a zneškodnení stavebných odpadov Obvodnému úradu životného prostredia v Bratislave, orgán odpadového hospodárstva.
26.	Stavbu je možné užívať len na základe kolaudačného rozhodnutia, § 76 stavebného zákona.
27.	Stavebník je povinný pred kolaudáciou splniť ohlasovaciu povinnosť v zmysle Všeobecne záväzného nariadenia hl.mesta SR Bratislavy č.1/1995 zo dňa 23.3.1995 o digitálnej technickej mape Bratislavy.
28.	Ku kolaudačnému konaniu predloží stavebník doklady podľa § 17 a § 18 ods. 1) vyhlášky č. 453/2000 Z.z., ktorou sa vykonávajú niektoré ustanovenia stavebného zákona.
29.	Ku kolaudačnému konaniu stavebník predloží určenie trvalého dopravného značenia príslušným cestným správnym orgánom a projekt organizácie dopravy schválený v Operatívnej komisii odd. prevádzky dopravy Magistrátu hl. m. SR Bratislavy nie starší ako 30 dní.

V stavebnom konaní účastníci konania ani dotknuté orgány a organizácie nevzniesli žiadne námietky voči povoľovanej stavbe.  

    Stavebník zaplatil pri podaní žiadosti správny poplatok vo výške 1 500,- Sk ( 49,79 EUR )  podľa pol. 60, písm. g), zákona č. 145/1995 Z .z. o správnych poplatkoch v znení neskorších predpisov.

                                                      O d ô v o d n e n i e
 
Stavebník,  REDING a.s., Račianska 153/A, 831 54 Bratislava 34, IČO 35 718 625, požiadal dňa 5.12.2008 o stavebné povolenie na stavbu: „ 2.-5.stavba, centrum Gercenova“, 5. stavba, objekty: SO 02 Parkoviská, komunikácie a spevnené plochy, SO 13-4 Parkoviská a spevnené plochy. Uvedeným dňom začalo stavebné konanie.
Špeciálny stavebný úrad v stavebnom konaní preskúmal predloženú žiadosť
z hľadísk uvedených v § 62 stavebného zákona. Po doplnení podania správny orgán oznámil verejnou vyhláškou dňa 28.1.2008 začatie stavebného konania všetkým známym účastníkom konania, pričom dotknuté orgány upovedomil jednotlivo, v zmysle § 61 stavebného zákona. Špeciálnemu stavebnému úradu boli dobre známe pomery staveniska a žiadosť, spolu s prílohami a doplnenými dokladmi poskytovala dostatočný podklad pre vydanie stavebného povolenia, preto v súlade  s § 61 ods. 2 stavebného zákona upustil od miestneho zisťovania a ústneho pojednávania. Účastníci stavebného konania a dotknuté orgány mohli svoje námietky uplatniť do 7 pracovných dní odo dňa doručenia oznámenia a zároveň mohli nahliadnuť
do podkladov rozhodnutia a projektovej dokumentácie. Nikto z účastníkov konania
a dotknutých orgánov nepožiadal o nahliadnutie do spisového materiálu. Počas stavebného konania neboli vznesené žiadne námietky účastníkmi konania a pripomienky boli zapracované do podmienok tohoto stavebného povolenia. Stavba  nie je v rozpore s verejnými záujmami chránenými stavebným zákonom a osobitnými predpismi a neboli zistené také dôvody, ktoré by bránili vydaniu tohoto stavebného povolenia.

Z horeuvedených dôvodov Mestská časť Bratislava - Petržalka ako príslušný špeciálny stavebný úrad rozhodla tak, ako je uvedené vo výrokovej časti tohto rozhodnutia.

P o u č e n i e

Proti tomuto rozhodnutiu je možné podať odvolanie do 15 dní odo dňa jeho oznámenia na mestskú časť Bratislava-Petržalka, Kutlíkova ul. č.17, 852 12 Bratislava 5. Toto rozhodnutie je možné preskúmať súdom až po vyčerpaní riadnych opravných prostriedkov.

                                                                                                   Milan F t á č n i k 
                                                                                                          starosta

Príloha: 1 x projektová dokumentácia overená v stavebnom konaní

Rozhodnutie sa doručuje:

Účastníkom konania:

1.	REDING a.s., Račianska 153/A, 831 54 Bratislava
2.	Hlavné mesto SR Bratislava, primátor, Primaciálne nám. 1, 814 99 Bratislava 
3.	Ing. Štefan Grecko, Hámorska  4000/40, 069 01 Snina
4.	Oľga Grecková, Hámorska  4000/40, 069 01 Snina
5.	verejnou vyhláškou - vlastníkom pozemkov a stavieb na parc. č. 4710/33, 4714, 4709/16, 4709/15, 4709/4, 4710/24
6.	Ing. Dr. Milan Skýva, Koceľova 15, 821 08 Bratislava 2 

 Dotknutým orgánom a organizáciám: 
1.	Krajské riaditeľstvo policajného zboru, KDI Bratislava V, Špitálska 14, 811 08 Bratislava
2.	Okresné riaditeľstvo Hasičského a záchran. zboru, Staromestská 6, 811 03 Bratislava 1
3.	Hlavné mesto SR Bratislava, Primaciálne nám. 1, 814 99 Bratislava 1, ako príslušný cestný správny orgán  (OD) ,  odd. cestného hospodárstva (OCH)
4.	Obvodný úrad životného prostredia v Bratislave, odbor štátnej vodnej správy, odbor odpadového hospodárstva, Karloveská 2, 842 33 Bratislava 4
5.	Bratislavská vodárenská spoločnosť, a.s., Prešovská 48, 826 46 Bratislava 2
6.	Slovenský plynárenský priemysel š.p., Votrubova 1, 825 17 Bratislava 26
7.	Západoslovenská energetika a.s., Čulenova 6, 816 47 Bratislava 1 
8.	Slovak Telekom a.s., Karadžičova 10, 825 13 Bratislava 26
9.	SIEMENS, Stromová 9, 837 96 Bratislava
10.	Technická inšpekcia, Holekova 3, 811 04 Bratislava 1
11.	Mestská časť Bratislava – Petržalka, starosta, ako príslušný cestný správny orgán, tu
12.	Mestská časť Bratislava – Petržalka, starosta, stavebný úrad, tu

Toto rozhodnutie má povahu verejnej vyhlášky, bude vyvesené po dobu 15 dní
na úradnej tabuli miestneho úradu mestskej časti Bratislava-Petržalka, Kutlíkova 17, Bratislava. Posledný deň vyvesenia je dňom doručenia.

Potvrdenie dátumu vyvesenia a zvesenia verejnej vyhlášky:

Vyvesené dňa:                                 Zvesené dňa:                    Podpis oprávnenej osoby: